**PRECÍZIÓS MEZŐGAZDASÁGI SZAKMÉRNÖK**

**SZAKIRÁNYÚ TOVÁBBKÉPZÉSI SZAK**

 **(posztgraduális képzés)**

**Szent István Egyetem**

**Mezőgazdaság- és Környezettudományi Kar**

**Talajtani és Agrokémiai Tanszék**

**2020**

**A Szent István Egyetem Mezőgazdaság- és Környezettudományi Kar Talajtani és Agrokémiai Tanszéke** új önköltséges, levelező **Precíziós** **mezőgazdasági szakmérnökképzést** hirdet.

A technológia fejlődésével a mezőgazdasági termelésben is új eszközök jelentek meg, melyek lehetővé teszik az igen sokrétű, összetett, egymásra épülő helyspecifikus információk integrálását a mezőgazdaságban.

Hazánk uniós csatlakozása óta a mezőgazdasági szektor egyik, ha nem legjövedelmezőbb ágazata a növénytermesztés, így érthető hogy a precíziós technológiák egy része is elsősorban ebben az ágazatban terjedt el.

Hazánkban is egyre nagyobb szerephez jut GPS sorvezetők és automata kormányzás együttes használata, mely során a gazdálkodók csökkentik a taposási károkat, illetve jelentős üzemanyag megtakarítást érhetnek el. A hazai gépforgalmazóknál elérhető géppark és a hozzájuk csatolt „intelligens” precíziós technológiák még ennél is jóval szélesebb körű helyspecifikus felhasználási alkalmazást tesznek lehetővé, precíziós műtrágya szórók, vetőgépek, öntözési rendszerek, permetezők, hozamtérképezők, illetve egyéb eszközök felhasználásával.

E technológiák üzemszerű, rutin használatát nehezíti, hogy a gazdálkodók számára sok esetben nem áll rendelkezésére megfelelő mennyiségű és minőségi a környezetre, valamint az adott növénykultúrára vonatkozó adat, és a termelés hatékonyságát támogató információ.

Ugyanakkor a légi és műholdas távérzékelési technológiák, helymeghatározó eszközök, valamint térinformatikai, digitális rendszerek együttes alkalmazása segíti a művelt terület heterogenitását figyelembe vevő művelési zónák meghatározását, gazdag információ-tartalmú alapadatot biztosítva a gazdálkodók számára a precíziós, differenciált munkaműveletek végrehajtásához a tenyészidőszakokban és azokon kívül.

A szak indításának tervezett időpontja: **2019/2020 tanév** **tavaszi félév**

**A képzési idő: 2 félév,** tanórák száma: **225 óra**

Az oklevélben szereplő szakképzettség megnevezése: **Precíziós mezőgazdasági szakmérnök**

**Felvételi követelmények:**  agrár vagy műszaki képzési területen legalább alapképzésben (BSc) szerzett mérnöki oklevél

Önköltségi díj: 185.000 Ft/fő/félév

**Érdeklődni**  a következő címen lehet:

Telefon: 06 28 522 000/1604

E-mail: Peli.Anasztazia@fh.szie.hu

Jelentkezési lap letölthető a kar honlapjáról: <http://mkk.szie.hu>

További részletes tájékoztatást a Talajtani és Agrokémiai Tanszéken Dr. Szegi Tamás András egyetemi docens, szakvezetőtől kérhetnek a Szegi.Tamas@mkk.szie.hu címen

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | Féléves óraszám[[1]](#footnote-1) |  |
| **Tantárgycsoport / Ismeretkör megnevezése[[2]](#footnote-2)** | **Tantárgy neve** | **Tantárgyfelelős neve** | **Munkaköre[[3]](#footnote-3)** | **Szemeszter** | **Ea** | **Gy** | **Konz** | **Kr** |
| **Információs rendszerek** | Agrárinformatika | Harkányiné Dr. Székely Zsuzsanna | egyetemi docens | 1 | 10 | 10 |  | 5 |
| Digitális térképezés | Dr. Waltner István | egyetemi adjunktus | 1 | 15 | 5 |  | 5 |
| Szaktanácsadás a precíziós gazdálkodásban | Dr. Szegi Tamás | egyetemi docens | 2 | 15 | 5 |  | 5 |
| A precíziós gazdálkodás szervezése és gazdaságtana | Dr. Dunay Anna | egyetemi docens | 2 | 15 | 5 |  | 5 |
|  |  |  |  | **Összesen:** | **55** | **25** |  | **20** |
| **Távérzékelés, helymeghatározás** | Helymeghatározó eszközök és térinformatikai rendszerek | Dr. Pásztor László | tudományos főmunkatárs | 1 | 15 | 5 |  | 5 |
| Távérzékelési és proxy technológiák alkalmazása a mezőgazdaságban | Dr. Csorba Ádám | egyetemi adjunktus | 1 | 5 | 10 |  | 4 |
| Precíziós gazdálkodás talajtani és agrokémiai alapjai, mintavételi és vizsgálati módszerek | Dr. Michéli Erika | egyetemi tanár | 1 | 15 | 10 |  | 6 |
|   |  |  |   | **Összesen:** | **35** | **25** |  | **15** |
| Precíziós mezőgazdasági technológiák | Precíziós gazdálkodás gépei és eszközrendszere | Dr. Bense László | egyetemi docens | **1** | **10** | **10** |  | **4** |
|  | Precíziós növénytermesztés  | Dr. Percze Attila | egyetemi docens | **2** | **15** | **5** |  | **4** |
|  | Precíziós tápanyag-gazdálkodás | Dr. Gulyás Miklós | egyetemi adjunktus | **2** | **10** | **5** |  | **3** |
|  | Precíziós öntözés és nedvességgazdálkodás | Dr. Futó Zoltán | egyetemi docens | **2** | **10** | **5** |  | **3** |
|  | Precíziós növényvédelem | Dr. Zalai Mihály | egyetemi adjunktus | **2** | **10** | **5** |  | **3** |
|  |   |  |   | **Összesen:** | **55** | **30** |  | **17** |
|  | Szakdolgozat készítés | Választott konzulens |  |  |  |  |  | **8** |

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)